2005R2095 — SL — 01.03.2011 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 2095/2005

z dne 20. decembra 2005

o določitvi podrobnih pravil za uporabo Uredbe Sveta (EGS) št. 2075/92 glede sporočanja podatkov o tobaku







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak ( 1 ), in zlasti člena 21 Uredbe, ob upoštevanju naslednjega: (1) Da se Komisiji omogoči spremljanje tržnega razvoja v sektorju surovega tobaka, ki ga pokriva skupna ureditev trga, vzpostavljena z Uredbo (EGS) št. 2075/92, se od držav članic zahteva, da sporočajo potrebne informacije. (2) V ta namen je bila sprejeta Uredba Komisije (ES) št. 604/2004 z dne 29. marca 2004 o sporočanju podatkov o tobaku od letine 2000 dalje ( 2 ). (3) Podatki, ki jih je treba sporočiti, morajo zagotavljati splošen pregled nad celotnim trgom Skupnosti za tobak in morajo zlasti upoštevati določbe iz Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ( 3 ) ter njena izvedbena pravila. (4) Zaradi učinkovitega upravljanja je treba te podatke razporediti po skupinah sort tobaka in določiti roke za njihovo predložitev. (5) Zato je primerno, da se sprejmejo določbe glede podatkov, ki jih je treba sporočiti. (6) Zaradi jasnosti in gospodarnosti je treba Uredbo (ES) št. 604/2004 razveljaviti in jo nadomestiti z novo uredbo. (7) Ukrepi, predvideni s to uredbo, so v skladu z mnenjem Upravljalnega odbora za tobak – ob upoštevanju naslednjega: SPREJELA NASLEDNJO UREDBO:







▼M1

Člen 1

1. Države članice proizvajalke Komisiji za vsako letino do 31. julija leta, ki sledi zadevni letini, sporočijo informacije, izražene v skupni vrednosti in, razen za točko (a), razčlenjene po skupinah sort surovega tobaka iz odstavka 3:

(a) število podjetij za prvo predelavo;

(b) število kmetov;

(c) površino v hektarjih;

(d) dobavljeno količino v tonah;

(e) povprečno ceno, ki se plača kmetom, brez davkov ali drugih dajatev;

(f) zaloge v tonah, ki jih imajo prvi predelovalci, ob koncu junija leta, ki sledi zadevni letini.

Cene iz točke (e) se izrazijo v EUR na kg, po potrebi se uporabi zadnji menjalni tečaj Evropske centralne banke pred 1. januarjem leta, ki sledi zadevni letini.

2. Države članice proizvajalke Komisiji za vsako letino do 31. julija leta, ki sledi zadevni letini, sporočijo informacije, izražene v skupni vrednosti in, razen za točko (a), razčlenjene po skupinah sort surovega tobaka iz odstavka 3:

(a) ocenjeno površino v hektarih;

(b) ocenjeno proizvodnjo v tonah.

3. Skupine sort surovega tobaka so:

(a) skupina I: Sušeni z zračnim tokom : tobak, sušen v peči s kontroliranim pretokom zraka, pri kontrolirani temperaturi in vlažnosti, zlasti Virginia;

(b) skupina II: Lahki zračno sušeni : tobak, sušen na zraku pod streho, ki ne fermentira, zlasti Burley in Maryland;

(c) skupina III: Temni zračno sušeni : tobak, sušen na zraku pod streho, ki pred trženjem naravno fermentira, zlasti Badischer Geudertheimer, Fermented Burley, Havana, Mocny Skroniowski, Nostrano del Brenta in Pulawski;

(d) skupina IV: Sušeni na dimu : tobak, sušen na dimu, zlasti Kentucky in Salento;

(e) skupina V: Sušeni na soncu : tobak, sušen na soncu, imenovan tudi „orientalske sorte“, zlasti Basmas, Katerini in Kaba-Koulak.

4. Države članice, ki pridelajo manj kot 3 000 hektarov v predhodni letini, lahko sporočijo samo informacije iz točk (b) in (c) odstavka 1 in točke (a) odstavka 2, in sicer izražene samo v skupni vrednosti brez razčlenitve po skupinah sort surovega tobaka.

5. Obvestila iz odstavkov 1, 2 in 4 se pošljejo v skladu z Uredbo Komisije (ES) št. 792/2009 ( 4 ).

Člen 2

Države članice sprejmejo potrebne ukrepe za zagotovitev, da jim zadevni gospodarski subjekti, vključno z organizacijami proizvajalcev, sporočijo podatke v ustreznih rokih.

▼B

Člen 3

1. Uredba (ES) št. 604/2004 se razveljavi.

Še vedno pa se uporablja za letino 2005.

2. Sklicevanje na razveljavljeno uredbo se razume kot sklicevanje na to uredbo in ga je treba brati v skladu s primerjalno tabelo v Prilogi IV.

Člen 4

Ta uredba začne veljati sedmi dan po objavi v Uradnem listu Evropske unije.

Uporablja se od 1. januarja 2006.

Ta uredba je v celoti zavezujoča in se neposredno uporablja v vseh državah članicah.

▼M1 —————

▼B









PRILOGA IV







Primerjalna tabela Uredba (ES) št. 604/2004 Ta uredba Člena 1 in 2 Člena 1 in 2 Člen 3 — Člen 4 Člen 3 Člen 5 Člen 4 Priloge I, II in III Priloge IB, II in III — Priloga IA Priloga IV — Priloga V Priloga IV